गूगल असिस्टेंट

गूगल असिस्टेंट (अंग्रेज़ी: Google Assistant) गूगल  द्वारा विकसित एक कृत्रिम बुद्धिमत्ता-संचालित आभासी सहायक है। यह मुख्य रूप से मोबाइल और स्मार्ट होम डिवाइस पर उपलब्ध है। इसे गूगल के पिछले आभासी सहायक, गूगल  नाउ, के विस्तार के रूप में पेश किया गया था।

असिस्टेंट कि शुरुआत मई 2016 में गूगल के मैसेजिंग ऐप एल्लो और इसके वॉयस-एक्टिवेटेड स्पीकर गूगल होम (अब गूगल नेस्ट) के हिस्से के रूप में हुई।

एंड्राइड फोन में उपलब्ध होने से पहले गूगल असिस्टेंट सिर्फ पिक्सेल और पिक्सेल एक्सएल तक सीमित था। इसके उपरांत असिस्टेंट को मई 2018 में आईओएस के लिए एक ऐप के रूप में उपलब्ध कराया गया। अप्रैल 2018 में एक सॉफ्टवेयर डेवलपमेंट किट की घोषणा ने असिस्टेंट को गाड़ी और स्वचालन जैसे दूसरे उपकरणों का समर्थन करने के काबिल बनाया। असिस्टेंट की कार्यक्षमता को गैर-गूगल डेवलपर द्वारा भी बढ़ाया जा सकता है।  

उपयोगकर्ता मुख्य रूप से प्राकृतिक आवाज से गूगल सहायक के साथ बातचीत करते हैं, हालांकि कीबोर्ड इनपुट भी समर्थित है। गूगल  नाउ के समान असिस्टेंट प्रकृति और तरीके में सहायक, इंटरनेट पर खोजना, अलार्म लगाना, उपयोगकर्ता की डिवाइस पर हार्डवेयर सेटिंग समायोजित करने और उपयोगकर्ता के गूगल खाते से जानकारी दिखाने में सक्षम है। गूगल ने यह भी घोषणा की है कि सहायक वस्तुओं की पहचान करने और डिवाइस के कैमरे से दृश्य जानकारी इकट्ठा करने में सक्षम होगा, और उत्पादों को खरीदने और पैसे भेजने के साथ-साथ गाने की पहचान करने में सहायता करेगा।

2020 के आंकड़ों के अनुसार गूगल असिस्टेंट 100 करोड़ से ज़्यादा उपकरणों पर मौजूद है। गूगल असिस्टेंट 90 से ज़्यादा देश में और 30 से ज़्यादा भाषाओं में उपलब्ध है, और इसका रोज़ 30 करोड़ से ज़्यादा उपयोगकर्ता इस्तेमाल करते है। गूगल असिस्टेंट अब नए स्मार्ट डिस्प्ले, स्पीकर, हेडफ़ोन, साउंडबार, और मोबाइल फोन जैसे कई तहर के उपकरणों के लिए उपलब्ध है।

 इतिहास 
गूगल असिस्टेंट का अनावरण गूगल  होम स्मार्ट स्पीकर और नए मैसेजिंग ऐप  एल्लो के  के भाग के रूप में 18 मई 2016 को गूगल के डेवलपर सम्मेलन के दौरान  किया गया था; गूगल के वरिष्ठ उपाध्यक्ष(सीईओ) सुंदर पिचाई ने बताया कि सहायक को एक संवादी एवं दो-तरफ़ा अनुभव  को प्रदान करने के हेतु तैयार किया गया था। उस महीने के बाद, गूगल ने गूगल डूडल के नेता रेयान जर्मिक और पूर्व पिक्सर एनिमेटर एम्मा कोट्स को गूगल असिस्टेंट  को "थोड़ा और अधिक व्यक्तित्व" विकसित करने के लिए काम पर रखा। 

 आवाज़ें 
गूगल असिस्टेंट ने अमेरिकन फीमेल आवाज़ के लिए किकी बेसेल की आवाज़ का प्रयोग करते हुए लांच किया।  किकी बेसेल २०१० से गूगल वौइस् वॉयसमेल  सिस्टम की भी आवाज़ रह चुकी है। 11 अक्टूबर, 2019 को, गूगल ने घोषणा की कि ईसा रे को एक वैकल्पिक आवाज़ के रूप में गूगल असिस्टेंट में जोड़ा गया है, जिसे उपयोगकर्ता "ओके, गूगल, टॉक लाइक ईसा"  कहकर सक्षम कर सकता है।

 हिंदी समर्थन 
गूगल असिस्टेंट स्मार्ट फोन, गूगल होम और होम मिनी स्पीकर के लिए हिंदी का समर्थन करता है। उपयोगकर्ता सहायक की डिफ़ॉल्ट भाषा को रीसेट करना चुन सकता है, और हिंदी में कमांड दे सकता है। जैसे की आप पूछ सकते है की  Hey, गूगल मेरा नाम क्या है ? और गूगल असिस्टेंट आपको आपका नाम तुरंत बता देगा। अपने अंग्रेजी समकक्ष की तरह, सहायक का हिंदी संस्करण भी समाचार, संगीत, मौसम के पूर्वानुमान, यातायात की जानकारी और स्टॉक मार्केट अपडेट के अनुरोधों का प्रबंधन करेगा। अब तक, द असिस्टेंट, हिंदी और अंग्रेजी में एक साथ कार्य नहीं कर सकेगा ।

 सन्दर्भ 

 यह भी देखें 

https://assistant.google.com